Erklæring om strategisk vigtighed af et drikkevandsområde

Denne erklæring kan anvendes til kommunens vurdering af, om et projektområde lever op til en af de tre definitioner af strategisk vigtige drikkevandsområder, i forbindelse med ansøgning om tilskud til beskyttelsesforanstaltninger mod grundvandsforurening,

Anvendelse af erklæringen er ikke et krav for at kunne søge om tilskud, men er tænkt som en hjælp til kommunen til at vurdere, om et drikkevandsområde er ”strategisk vigtigt”.

Erklæringen udfyldes af den kommune, hvori det indvundne vand fra den kildeplads, som projektet vedrører, forbruges.

I forbindelse med ansøgningen skal kommunen vurdere, om projektområdet lever op til en af tre definitioner af et strategisk vigtigt drikkevandsområde, jf. § 11 stk. 3 i *BEK nr. 696 af 11/06/2024 om tilskud til sløjfning af ubenyttede brønde og boringer og til beskyttelsesforanstaltninger til sikring af drikkevand*.

Projektansøgninger, som ikke lever op til en af de tre definitioner, er fortsat berettigede til tilskud, såfremt de blot er beliggende inden for et indvindingsopland til en almen vandforsyning. Projekter som lever op til en af definitionerne prioriteres over projekter, som ikke gør. De tre definitioner er som følger:

*1. Et indvindingsopland til en almen vandforsyning eller et indsatsområde i en vedtaget indsatsplan, hvor der er få eller ingen alternative muligheder for vandindvinding*

*2. Et indvindingsopland til en almen vandforsyning eller et indsatsområde i en vedtaget indsatsplan, hvor mange forbrugere i dag eller i fremtiden er afhængige af ressourcen, og hvor der kan opstå forsyningsmæssige udfordringer.*

*3. Et areal, hvor der i dag ikke indvindes drikkevand, men som vurderes at kunne være en nødvendig grundvandsressource til brug for fremtidig forsyning af drikkevand.*

Miljøstyrelsen har formuleret nogle kriterier for projekttyper, som vurderes at være i overensstemmelse med definitionerne af et strategisk vigtigt drikkevandsområde. Kriterierne har afsæt i det politiske grundlag for tilskudspuljen. Kommunen angiver, om kriterierne er opfyldt ved besvarelse af spørgsmålene i denne erklæring. Der kan være situationer, hvor et projekt ikke lever op til Miljøstyrelsens kriterier, men hvor kommunen vurderer, at projektet alligevel lever op til en af definitionerne. Erklæringen giver dermed kommunen mulighed for at angive andre begrundelser for, at projektet lever op til en af definitionerne.

## Små forsyninger med en udsat beliggenhed (definition 1)

*Små fjerntliggende forsyninger*

Har vandforsyningen en samlet indvinding under 200.000 m3 pr. år? Ja

Nej

Vil det kræve en forbindelsesledning[[1]](#footnote-1) længere end 10 km for at skaffe alternativ bæredygtig forsyning[[2]](#footnote-2) til kildepladsen? Hvis ja, vedlæg evt. kort over en mulig ledningsføring. Dette kan være det samme kort, som vedlægges ansøgningen. Ja    
 Nej

Vil det kræve en forbindelsesledning1 mellem 5 og 10 km for at skaffe alternativ bæredygtig forsyning2 til kildepladsen? Hvis ja, vedlæg evt. kort over en mulig ledningsføring. Dette kan være det samme kort, som vedlægges ansøgningen. Ja   
 Nej

*Mindre øer*

Er projektarealet beliggende på en af øerne på ø-listen[[3]](#footnote-3)? Ja    
 Nej

*Andet*

Er der tale om et forsyningsområde, som af andre årsager end de ovenstående har få eller ingen muligheder for at skaffe alternativ bæredygtig forsyning2, hvis den kildeplads, som projektarealet omfatter, skulle være nødsaget til at lukke?

Det kan eksempelvis være grundet en udsat beliggenhed på en landtange eller at grundvandsressourcen i området er i en sådan tilstand, at der sandsynligvis ikke er andre indvindingsmuligheder i området, samtidigt med at eventuelle nabo-forsyninger ikke vil være i stand til at overtage forsyningen. Ja  Nej

Hvis ja, uddyb:

**Forsyninger, som forsyner større byer, eller grundet deres store indvindingsmængde er kritiske for forsyningsstrukturen (definition 2)**

Har vandforsyningen en samlet indvinding over 800.000 m3 pr. år? Ja

Nej

Er der tale om et forsyningsområde med mange forbrugere i dag eller i fremtiden, og hvor der derfor kan opstå forsyningsmæssige udfordringer, hvis den kildeplads, som projektarealet omfatter, skulle være nødsaget til at lukke?

Det kan eksempelvis være, hvis kildepladsen som projektet omfatter, leverer vand til en større by og er kritisk for forsyningsstrukturen, fordi grundvandsressourcen i området allerede er fuldt udnyttet eller er i en sådan tilstand, at der sandsynligvis ikke er andre indvindingsmuligheder i området. Ja    
 Nej

Hvis ja, uddyb:

**Beskyttelse af arealer til fremtidig drikkevandsforsyning (definition 3)**

Er der tale om et projekt, der omhandler beskyttelse af en ny kildeplads til en eksisterende eller ny vandforsyning?

Ja, ny kildeplads til en eksisterende forsyning

Ja, en ny forsyning

Nej

Hvis ja, hvor langt er planlægningen af kildepladsens etablering?

Er der foretaget prøveboring, som påviser, at der er tilstrækkelig drikkevands-kvalitet i området? Hvis ja, vedlæg dokumentation. Ja  Nej

Hvad er den forventede årlige indvindingsmængde fra kildepladsen, når den er endeligt etableret?

Det erklæres hermed, at projektområdet lever op til en af følgende tre definitioner for et strategisk vigtigt drikkevandsområde:

1. Små forsyninger med en udsat beliggenhed

2. Forsyninger, som forsyner større byer, eller grundet deres store indvindingsmængde er kritiske for forsyningsstrukturen

3. Beskyttelse af arealer til fremtidig drikkevandsforsyning

Angiv kommune samt kontaktinformationer på sagsbehandler:

1. Afstanden af linjeføringen skal vurderes ud fra et realistisk skøn. [↑](#footnote-ref-1)
2. Med alternativ bæredygtig forsyning menes en eksisterende eller ny kildeplads eller en anden almen vandforsyning, som har kapacitet til at overtage forsyningen fra projekt-kildepladsen, såfremt denne skulle være nødsaget til at lukke. [↑](#footnote-ref-2)
3. Ø-listen fremgår af bilag 1 jf. BEK nr. 696 af 11/06/2024 om tilskud til sløjfning af ubenyttede brønde og boringer og til beskyttelsesforanstaltninger til sikring af drikkevand. [↑](#footnote-ref-3)